
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγχώνευση Νομικών Προσώπων του Δήμου Μετα¬ 
μόρφωσης με την επωνυμία, «1 ος Παιδικός Σταθμός 
Δήμου Μεταμόρφωσης», «2 ος Παιδικός Σταθμός 
Δήμου Μεταμόρφωσης» και «1 ος Βρεφικός Σταθμός 
Δήμου Μεταμόρφωσης» σε ένα Νομικό Πρόσωπο 
με την επωνυμία «Κέντρο Προσχολικής Αγωγής 


Δήμου Μεταμόρφωσης». 1 

Έγκριση τροποποίησης Οργανισμού Εσωτερικής 
Υπηρεσίας Δημοτικού Χώρου Άθλησης Δήμου 
Ερυθρών. 2 

Τροποποίηση των διατάξεων του Κ.Α.Φ. Λιμένα Ελευ¬ 
σίνας για την Εφάπαξ αποζημίωση. 3 

Κατάργηση Νομικού Προσώπου Δημοσίου Δικαίου με 
την επωνυμία «Σχολική Επιτροπή Α' και Β' Νηπι¬ 
αγωγείων Αμυνταίου». 4 

Σύσταση Νομικού Προσώπου Δημοσίου Δικαίου με 
την επωνυμία «Σχολική Επιτροπή Α' Νηπιαγωγεί¬ 
ου Αμυνταίου». 5 

Σύσταση Νομικού Προσώπου Δημοσίου Δικαίου με 
την επωνυμία «Σχολική Επιτροπή Β' Νηπιαγωγεί¬ 
ου Αμυνταίου». 6 

Χορήγηση άδειας άσκησης επαγγέλματος Κοινωνι¬ 
κού Λειτουργού στον Σπυρόπουλο Θεόδωρο του 
Γεωργίου. 7 

Έγκριση απασχόλησης υπερωριακών ωρών, Κυρια¬ 
κών και εξαιρέσιμων ημερών για το προσωπικό 
της Κεντρικής Υπηρεσίας της Ν.Α. Δράμας - Κα¬ 
βάλας - Ξάνθης. 8 

Τροποποίηση και συμπλήρωση Οργανισμού Οργά¬ 
νωσης και Λειτουργίας Υπηρεσιών Ν.Α. Φθιώτι¬ 
δας. 9 

Σύσταση Ενιαίας Τεχνικής Υπηρεσίας στη Γ' Δ.Υ.ΠΕ. 
Αττικής. 10 


Α ΠΟΦΑΣΕΙ Σ 

Αριθμ. 68675 (1) 

Συγχώνευση Νομικών Προσώπων του Δήμου Μεταμόρ¬ 
φωσης με την επωνυμία, «1 ος Παιδικός Σταθμός Δή¬ 
μου Μεταμόρφωσης», «2 ος Παιδικός Σταθμός Δήμου 
Μεταμόρφωσης» και «1 ος Βρεφικός Σταθμός Δήμου 
Μεταμόρφωσης» σε ένα Νομικό Πρόσωπο με την 
επωνυμία «Κέντρο Προσχολικής Αγωγής Δήμου Με¬ 
ταμόρφωσης». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/1997 τ. Α') 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις». 

2. Τις διατάξεις του άρθρου 203 του π.δ. 410/1995 
«ΔΗΜΟΤΙΚΟΣ ΚΟΙΝΟΤΙΚΟΣ ΚΩΔΙΚΑΣ». 

3. Την υπ’ αριθμ. 5399/10.2.1998 απόφαση του Γενικού 
Γραμματέα Περιφέρειας Αττικής που δημοσιεύθηκε στο 
Φ.Ε.Κ. 241/13.3.1998 τ.Β' και αφορά στην προσαρμογή της 
συστατικής πράξης του Νομικού Προσώπου «2ου ΚΠΣ 
Μεταμόρφωσης»στις διατάξεις του Δ.Κ.Κ.. 

4. Την υπ’ αριθμ. 5402/10.2.1998 απόφαση του Γενικού 
Γ ραμματέα Περιφέρειας Αττικής που δημοσιεύθηκε στο 
Φ.Ε.Κ. 241/13.3.1998 τ.Β' και αφορά στην προσαρμογή της 
συστατικής πράξης του Νομικού Προσώπου «1 ος ΚΠΣ 
Μεταμόρφωσης»στις διατάξεις του Δ.Κ.Κ.. 

5. Την υπ’ αριθμ. 21392+21006/2.5.2002 απόφαση του 
Γ ενικού Γ ραμματέα Περιφέρειας Αττικής που δημοσιεύ¬ 
θηκε στο Φ.Ε.Κ. 688/4.6.2002 τ.Β' και αφορά στη σύστα¬ 
ση Νομικού Προσώπου στο Δήμο Μεταμόρφωσης με το 
όνομα «1 ος Βρεφικός Σταθμός Δήμου Μεταμόρφωσης». 

6. Την υπ’ αριθμ. 386/2005 απόφαση του Δημοτικού 
Συμβουλίου του Δήμου Μεταμόρφωσης που αφορά στη 
συγχώνευση των Νομικών Προσώπων του Δήμου Με¬ 
ταμόρφωσης με την επωνυμία, «1°ς Παιδικός Σταθμός 

Δήμου Μεταμόρφωσης», «2 ος Παιδικός Σταθμός Δήμου 
Μεταμόρφωσης» και «1 ος Βρεφικός Σταθμός Δήμου Με¬ 
ταμόρφωσης» σε ένα Νομικό Πρόσωπο με την επωνυμία 
«Κέντρο Προσχολικής Αγωγής Δήμου Μεταμόρφωσης». 

7. Την υπ’ αριθμ. οικ. 16978/12.11.2003 απόφαση του Γενι¬ 
κού Γραμματέα Περιφέρειας Αττικής, ΦΕΚ 1693/18.11.2003 
τ.Β' «Μεταβίβαση αρμοδιοτήτων και εξουσίας υπογρα¬ 
φής «ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, 
εγγράφων και άλλων πράξεων στον Γενικό Διευθυντή 
Περιφέρειας, στους προϊστάμενους των Διευθύνσεων 
Αυτοδιοίκησης - Αποκέντρωσης, Τοπικής Αυτοδιοίκησης 
και Διοίκησης Αν. Αττικής - Δυτ. Αττικής - Πειραιώς και 
στους Προϊσταμένους των τμημάτων των Διευθύνσεων 
αυτών», αποφασίζουμε: 

Συστήνουμε στο Δήμο Μεταμόρφωσης του Νομού 
Αττικής Νομικό Πρόσωπο με την επωνυμία: «Κέντρο 
Προσχολικής Αγωγής Δήμου Μεταμόρφωσης», το οποίο 
διέπεται από τις διατάξεις του άρθρου 203 του π.δ. 
410/1995 (Δ.Κ.Κ.). Στο ανωτέρω Νομικό Πρόσωπο περι¬ 
λαμβάνονται τα Νομικά Πρόσωπα «1ος Παιδικός Σταθμός 
Δήμου Μεταμόρφωσης», «2ος Παιδικός Σταθμός Δήμου 
Μεταμόρφωσης» και «1ος Βρεφικός Σταθμός Δήμου Με¬ 
ταμόρφωσης». 

2. ΣΚΟΠΟΣ του ΝΟΜΙΚΟΥ ΠΡΟΣΩΠΟΥ ΕΙΝΑΙ: 

Η παροχή ενιαίας προσχολικής αγωγής σύμφωνα με 
τα πλέον σύγχρονα επιστημονικά δεδομένα. Η καθημε¬ 
ρινή διαπαιδαγώγηση, ψυχαγωγία, φροντίδα, διατροφή, 
ασφαλής διαμονή και φύλαξη νηπίων και βρεφών εργα¬ 
ζομένων γονέων. Η πολύπλευρη νοητική, συναισθηματική, 
κοινωνική και ψυχοσωματική ανάπτυξη των παιδιών και η 
προπαρασκευή τους για την ομαλή μετάβασή τους από το 
οικογενειακό στο σχολικό περιβάλλον. Η εξάλειψη, κατά 
το δυνατόν, των διαφορών που προκύπτουν από το πολι¬ 
τιστικό, οικονομικό και μορφωτικό επίπεδο των γονέων και 
η ευαισθητοποίησή τους πάνω σε θέματα παιδαγωγικής 
και ψυχολογίας που αφορούν τα παιδιά τους. 

3. ΠΕΡΙΟΥΣΙΑ του ΝΟΜΙΚΟΥ ΠΡΟΣΩΠΟΥ είναι: 

Στο νέο Νομικό Πρόσωπο μεταβιβάζεται χωρίς αντάλ¬ 
λαγμα, κατά τις διατάξεις του άρθρου 12 του ν. 2880/ 
2001 και τις διατάξεις της παρ. 8 του ν. 3106/2003, η 
κυριότητα και κάθε άλλο εμπράγματο δικαίωμα επί κι¬ 
νητών και ακινήτων του Δημοσίου τα οποία χρησιμο¬ 
ποιούνται από τα συγχωνευόμενα Νομικά Πρόσωπα για 
την εκπλήρωση του σκοπού τους, με την επιφύλαξη των 
περί κληρονομικών, κληροδοσιών και δωρεών διατά¬ 
ξεων. Συγκεκριμένα μεταβιβάζονται τα αναγραφόμενα 
στα βιβλία α) ακινήτου και κινητής περιουσίας και β) 
αναλώσιμων και μη αναλώσιμων υλικών περιουσιακά 
στοιχεία και εξοπλιστικά εν γένει μέσα των τριών νο¬ 
μικών προσώπων που συγχωνεύονται. 

4. ΠΟΡΟΙ του ΝΟΜΙΚΟΥ ΠΡΟΣΩΠΟΥ είναι: 

α) Η ετήσια επιχορήγηση του ΥΠΕΣΔΔΑ από τις πι¬ 
στώσεις του άρθρου 25 του ν. 1828/1989, από την οποία 
καλύπτονται στο εξής και οι δαπάνες συντήρησης των 
δημοτικών παιδικών και βρεφονηπιακών σταθμών, καθώς 
και οι δαπάνες μισθοδοσίας του προσωπικού τους. 

β) Η ετήσια επιχορήγηση του Δήμου Μεταμόρφωσης. 

γ) Η μηνιαία οικονομική εισφορά από τις οικογένειες 
των φιλοξενουμένων νηπίων και βρεφών, 

δ) Επιχορηγήσεις και κάθε είδους παροχή από το Κρά¬ 
τος ή από οποιοδήποτε άλλο οργανισμό, Νομικό ή Φυσικό 
Πρόσωπο, είτε απευθείας προς το Νομικό Πρόσωπο είτε 
προς το Δήμο Μεταμόρφωσης για λογαριασμό του. 


ε) Εισπράξεις από το αντίτιμο των παρεχόμενων 
πραγμάτων ή υπηρεσιών. 

στ) Κάθε είδους εισφορές, δωρεές, προσφορές, κλη¬ 
ρονομιές και κληροδοσίες. 

ζ) Από κάθε άλλη νόμιμη πηγή. 

Το Νομικό Πρόσωπο εκπροσωπείται στα δικαστήρια 
και σε κάθε δημόσια Αρχή από τον πρόεδρο του Δ.Σ. 
και όταν αυτός απουσιάζει ή κωλύεται, από τον Αντι¬ 
πρόεδρο. 

- Κάλυψη δαπάνης 

Από τις διατάξεις της απόφασης αυτής δεν προκα- 
λείται επιπλέον δαπάνη εις βάρος του προϋπολογισμού 
του Δήμου για το τρέχον οικονομικό έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Δεκεμβρίου 2005 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚ. ΓΙΑΒΑΣΗ 
-♦- 

Αριθμ. 12246 (2) 

Έγκριση τροποποίησης Οργανισμού Εσωτερικής Υπη¬ 
ρεσίας Δημοτικού Χώρου Αθλησης Δήμου Ερυθρών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του ν. 1188/1981 «Περί 
Κύρωσης του Κώδικα περί καταστάσεως προσωπικού 
των Ο.Τ.Α.» όπως τροποποιήθηκε από τις διατάξεις του 
άρθρου 26 του ν. 1832/1989 και αντικαταστάθηκε από 
τις διατάξεις της παρ. 5 του άρθρου 8 του ν. 307/1995 
«Προσαρμογή νομοθεσίας αρμοδιότητας Υπουργείου 
Εσωτερικών στις διατάξεις για τη Νομαρχιακή Αυτοδι¬ 
οίκηση και άλλες διατάξεις». 

2. Τις διατάξεις του ν. 503/1997 «Διοίκηση, Οργάνωση, 
Στελέχωση της Περιφέρειας, Ρύθμιση των Θεμάτων για 
την Τοπική Αυτοδιοίκηση και άλλες διατάξεις». 

3. Τις διατάξεις του Δημοτικού και Κοινοτικού Κώδικα 
(π.δ. 410/95) ειδικότερα δε του άρθρου 106 αυτού. 

4. Τις διατάξεις του άρθρου 106 του ν. 362/1995 «Περί 
Δημοσίου Λογιστικού Ελέγχου, των δαπανών του Κρά¬ 
τους και άλλες διατάξεις». 

5. Τις διατάξεις των άρθρων 27 και 28 του ν. 3202/2003. 

6. Τις σχετικές διατάξεις του ν. 190/1994 που ισχύουν 
και για τους υπαλλήλους των Ο.Τ.Α. και άλλες διατάξεις, 
περί υπαλλήλων Ο.Τ.Α. 

7. Την υπ’ αριθμ. 180/2005 απόφαση του Δημοτικού 
Συμβουλίου Δήμου Ερυθρών περί έκφρασης σύμφωνης 
γνώμης για την τροποποίηση του Οργανισμού Εσωτε¬ 
ρικής Υπηρεσίας του Δημοτικού Χώρου Άθλησης του 
Δήμου Ερυθρών. 

8. Την υπ’ αριθμ. 11/2005 απόφαση του Διοικητικού 
Συμβουλίου του Δημοτικού Χώρου Αθλησης Δήμου Ερυ¬ 
θρών, περί τροποποίησης του Οργανισμού Εσωτερικής 
Υπηρεσίας του. 

9. Το αριθ. 15/3/14.11.2005 Πρακτικό του Υπηρεσιακού 
Συμβουλίου Ο.Τ.Α. Δυτ. Αττικής, με το οποίο γνωμοδο- 
τεί ομόφωνα υπέρ της τροποποίησης του Οργανισμού 
Εσωτερικής Υπηρεσίας του Δημοτικού Χώρου Αθλησης 
Δήμου Ερυθρών. 

10. Την υπ’ αριθμ. οικ. 16978/12.11.2003 απόφαση του 
Γ ενικού Γ ραμματέα της Περιφέρειας Αττικής, περί με- 

ταβίβασης αρμοδιοτήτων και εξουσίας υπογραφής «ΜΕ 
ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, εγγράφων 
και άλλων πράξεων στο Γενικό Δ/ντή Περιφέρειας, στους 
Προϊσταμένους των Διευθύνσεων Αυτοδιοίκησης-Απο- 
κέντρωσης Τοπικής Αυτοδ/σης και Δ/σης Αν. Αττικής- 
Δυτ. Αττικής - Πειραιώς και στους Προϊσταμένους των 
Τμημάτων των Διευθύνσεων αυτών (ΦΕΚ δημοσίευσης 
1693/τ.Β/18.11.2003), αποφασίζουμε: 

Εγκρίνουμε την τροποποίηση του Οργανισμού Εσω- 
τερκής Υπηρεσίας του Δημοτικού Χώρου Αθλησης Δή¬ 
μου Ερυθρών, σύμφωνα με τις αριθ. 180/2005 και 11/2005 
αποφάσεις του Δημοτικού Συμβουλίου Ερυθρών και 
Διοικητικού Συμβουλίου του Δημοτικού Χώρου Άθλη¬ 
σης Δήμου Ερυθρών, αντίστοιχα, και κατόπιν σύμφωνης 
γνώμης του Οικείου Υπηρεσιακού Συμβουλίου, όπως 
κατωτέρω: 

Άρθρο 3° 

ΣΤΕΛΕΧΩΣΗ ΤΩΝ ΥΠΗΡΕΣΙΩΝ ΤΟΥ 
Ν.Π.Δ.Δ. Δ.Χ. ΑΘΛΗΣΗΣ 

ΚΑΤΗΓΟΡΙΑ Υ.Ε. 

Μία (1) θέση κατηγορίας ΥΕ 15 Κλάδου ΥΕ 15 Οικογε¬ 
νειακών Βοηθών. 

Άρθρο 6° 

Από την τροποποίηση του παραπάνω Οργανισμού 
Εσωτερικής Υπηρεσίας του Δημοτικού Χώρου Αθλησης 
Δήμου Ερυθρών προκαλείται δαπάνη στους οικείους 
Κ.Α. του Προϋπολογισμού του οικονομικού έτους 2005, 
ύψους 5.000,006 και για τα επόμενα οικονομικά έτη το 
ύψος της δαπάνης θα προσαυξηθεί και θα βαρύνει τους 
αντίστοιχους Κ.Α. του προϋπολογισμού του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Δεκεμβρίου 2005 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚ. ΓΙΑΒΑΣΗ 
-♦- 

Αριθμ. οικ.11944 (3) 

Τροποποίηση των διατάξεων του Κ.Α.Φ. Λιμένα 
Ελευσίνας για την Εφάπαξ αποζημίωση. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 11 του Κωδ. Νόμου 5167/32 
«Περί ρυθμίσεων των είς τους λιμένας φορτ/των εργα¬ 
σιών». 

2. Τις διατάξεις των ν.δ. 1147/1972 και 1276/1972 «Περί 
φορολογικών διευκολύνσεων κ.λ.π.». 

3. Τις διατάξεις του άρθρου 12 του π.δ. 369/1989 «Ορ¬ 
γάνωση των Υπηρεσιών Εργασίας των Νομαρχιών». 

4. Τις διατάξεις του ν. 503/1997 «Διοίκηση, Οργάνωση, 
Στελέχωση της Περιφέρειας Ρύθμιση θεμάτων για την Τοπ. 
Αυτ/ση και άλλες διατάξεις» και ειδικότερα του άρθρου 7. 

5. Τον Κανονισμό του Κ.Α.Φ. Λιμένα Ελευσίνας, όπως 
ισχύει σήμερα. 

6. Το αριθμ. 10867/9.11.2005 έγγραφο του Γ ενικού Γ ραμ¬ 
ματέα Περιφέρειας Αττικής με το οποίο εγκρίνει την 
αναπροσαρμογή της εφάπαξ αποζημίωσης των φορτ/ 
των του Κεφαλαίου Αποζημίωσης Φορτ/των (Κ.Α.Φ.) Λι¬ 
μένα Ελευσίνας κατά ποσοστό 12%. 

7. Την οικονομική αντοχή του ΚΑΦ Λιμένα Ελευσίνας. 


8. Την υπ’ αριθμ. 1/1992 Εγκύκλιο της Γραμματείας του 
Υπ. Συμβουλίου. 

9. Την υπ’ αριθμ. οικ. 12044/22.12.2004 προγενέστερη 
απόφασή μας περί «Τροποποίησης των διατάξεων του 
ΚΑΦ Λιμένα Ελευσίνας για την εφάπαξ αποζημίωση» η 
οποία δημοσιεύθηκε στο ΦΕΚ 4/Β/10.1.2005. 

10. Την υπ’ αριθμ. 1481/21.10.2005 απόφαση της Δ.Ε. 
του ΚΑΦ Λιμένα Ελευσίνας, για την αναπροσαρμογή 
της εφάπαξ αποζημιώσεως, που χορηγεί το Κ.Α.Φ.Ε. 
αποφασίζουμε: 

Τροποποιούνται μερικώς οι διατάξεις του εδαφίου α’ 
της παρ. 1 του άρθρου 20 του Κανονισμού Λειτουργίας 
του ΚΑΦ Λιμένα Ελευσίνας, όπως αυτές ισχύουν σήμε¬ 
ρα μετά την υπ’ αριθμ. οικ. 12044/22.12.2004 (ΦΕΚ 4/Β/ 
10.1.2005) προηγούμενη απόφασή μας, ως κατωτέρω: 

Άρθρον 20 παρ. 1. 

α. Για τους Φορτ/τωτές Λιμένα Ελευσίνας που έχουν δέκα 
χρόνια συμμετοχής στο Κ.Α.Φ. (βασικός χρόνος) είκοσι επτά 
χιλιάδες εβδομήντα ένα και ογδόντα δύο (27.071.82) €. 

Το ποσόν αυτό θεωρούμενο βασικό προσαυξάνεται: 

1) Κατά ποσοστό 25% δηλ. κατά 6.767,96 € για κάθε 
χρόνο συμμετοχής στο Κ.Α.Φ.Ε., ήτοι από το 11ον έτος 
και μέχρι συμπληρώσεως τριάντα χρόνων 135.359,20 € 
δηλ (27.071,82 χ 25% - 6.767,96 € για κάθε χρόνο, οπότε 
20 χρόνια χ 6.767,96 = 135.359,20 €). 

2) Κατά ποσοστό 15% για κάθε χρόνο πέραν των 30 
ετών ήτοι από το 31 ον έτος και μέχρι συμπληρώσεως 
τριάντα πέντε (35) ετών 20.303,85 € δηλ. (27.071,82 χ 15% 
= 4.060,77 € για κάθε χρόνο, οπότε 5 χρόνια χ 4.060,77= 
20.303,85 €). 

Το συνολικό δε ποσόν της εφάπαξ αποζημιώσεως δεν 
είναι δυνατό σε καμία περίπτωση να υπερβεί τα εκατόν 
ογδόντα δύο χιλιάδες επτακόσια τριάντα τέσσερα και 
ογδόντα επτά (182.734,87) €. 

Κατά τα λοιπά εξακολουθεί να ισχύει όπως έχει ο 
Κανονισμός Λειτουργίας του ΚΑΦ Λιμένα Ελευσίνας. 

Η ισχύς της απόφασής μας αυτής αρχίζει από την 
δημοσίευσή της στην Εφημερίδα της Κυβέρνησης και 
δεν θα βαρύνει τον Κρατικό Προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Νοεμβρίου 2005 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 8589 (4) 

Κατάργηση Νομικού Προσώπου Δημοσίου Δικαίου με 
την επωνυμία «Σχολική Επιτροπή Α' και Β' Νηπια¬ 
γωγείων Αμυνταίου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. - Τις διατάξεις των άρθρων 201 και 203 του π.δ. 
410/1995 (Δ.Κ.Κ.) 

2. - Τις διατάξεις του άρθρου 5 του ν. 1894/1990 με τις 
οποίες ρυθμίζονται τα θέματα της σχολικής περιουσί¬ 
ας των δαπανών λειτουργίας και της επισκευής - συ¬ 
ντήρησης των σχολικών μονάδων Α/θμιας και Β/θμιας 
Εκπαίδευσης. 

3. - Την υπ’ αριθμ. 8908/17.8.2001 απόφαση σύστασης 
Ν.Π.Δ.Δ. με την επωνυμία «Σχολική Επιτροπή Α' και Β' 
Νηπιαγωγείων Αμυνταίου». 

4. - Το αριθμ. 64748/5.2.1991 έγγραφο του ΥΠ.ΕΣ.Δ.Δ.Α. 

5. - Την υπ’ αριθμ. 185/2005 απόφαση του Δημοτικού 
Συμβουλίου Αμυνταίου περί κατάργησης του Ν.Π.Δ.Δ. με 
την επωνυμία «Σχολική Επιτροπή Α' και Β' Νηπιαγωγείων 
Αμυνταίου», αποφασίζουμε: 

Καταργούμε την υπ’ αριθμ. 8908/17.8.2001 απόφασή 
μας που αφορούσε τη σύσταση Ν.Π.Δ.Δ. στο Δήμο Αμυ¬ 
νταίου με την επωνυμία «Σχολική Επιτροπή Α' και Β' 
Νηπιαγωγείων Αμυνταίου» η οποία, δημοσιεύθηκε στο 
Φ.Ε.Κ. 1133/31.8.2001 τεύχος Β' 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 30 Νοεμβρίου 2005 

Ο Γενικός Γραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

Αριθμ. 8592 (5) 

Σύσταση Νομικού Προσώπου Δημοσίου Δικαίου με την 
επωνυμία «Σχολική Επιτροπή Α' Νηπιαγωγείου Αμυ¬ 
νταίου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1- Τις διατάξεις του άρθρου 203 του π.δ. 410/1995 
(Δ.Κ.Κ.) 

2.- Τις διατάξεις του άρθρου 5 του ν. 1894/1990 με τις 
οποίες ρυθμίζονται τα θέματα της σχολικής περιουσί¬ 
ας των δαπανών λειτουργίας και της επισκευής - συ¬ 
ντήρησης των σχολικών μονάδων Α/θμιας και Β/θμιας 
Εκπαίδευσης. 

3 - Το αριθμ. 64748/5.2.1991 έγγραφο του ΥΠ.ΕΣ.Δ.Δ.Α. 

4. - Το γεγονός ότι ιδρύθηκε και λειτουργεί το Α' Νη¬ 
πιαγωγείο στο Δήμο Αμυνταίου. 

5. -Την υπ’ αριθμ. 186/2005 απόφαση του Δημοτικού 
Συμβουλίου Αμυνταίου περί σύστασης Νομικού Προ¬ 
σώπου με την επωνυμία «Σχολική Επιτροπή Α' Νηπια¬ 
γωγείου Αμυνταίου» 

6. -Την αριθμ.185/2005 απόφαση του Δημοτικού Συμ¬ 
βουλίου Αμυνταίου με την οποία καταργείται η ενιαία 
Σχολική Επιτροπή Α' και Β' Νηπιαγωγείων Αμυνταίου, 
αποφασίζουμε: 

1. Συστήνουμε ίδιο Νομικό Πρόσωπο στο Δήμο Αμυ¬ 
νταίου με την επωνυμία «Σχολική Επιτροπή Α' Νηπια¬ 
γωγείου Δήμου Αμυνταίου». 

2. Σκοπός του Νομικού Προσώπου είναι: 

α. Η διαχείριση των πιστώσεων που διατίθενται για 
τις λειτουργικές δαπάνες καθαριότητας, θέρμανσης, 
φωτισμού, ύδρευσης, τηλεφώνου, αποχέτευσης, ανα¬ 
λώσιμων αγαθών κ.λ.π. 

β. Η εκτέλεση μικρών έργων για επισκευή και συντή¬ 
ρηση των διδακτηρίων. 

γ. Η αποκατάσταση φθορών και ζημιών, επίπλων, εξο¬ 
πλισμού και γενικά των διδακτηριακών εγκαταστάσε¬ 
ων. 

δ. Η φροντίδα για την εξεύρεση άλλων πόρων και εφο¬ 
διασμός των σχολικών μονάδων με έπιπλα και σκεύη, 
με βιβλία για τη σχολική βιβλιοθήκη και γενικά με όλα 
τα μέσα που είναι απαραίτητα για τη λειτουργία τους 
και γενικότερα η λήψη όλων των μέτρων που κρίνονται 
αναγκαία για την στήριξη της διοικητικής λειτουργίας 
των σχολικών μονάδων. 

3. Το Νομικό Πρόσωπο διοικείται από πενταμελές (5) 
Διοικητικό Συμβούλιο αποτελούμενο από: 


α. Από τον εκάστοτε Δήμαρχο ως Πρόεδρο, 
β. Από έναν Δημοτικό Σύμβουλο, 
γ. Τον εκάστοτε Διευθυντή του Α' Νηπιαγωγείου, 
δ. Τον εκάστοτε εκπρόσωπο του Συλλόγου γονέων 
και κηδεμόνων του Α' Νηπιαγωγείου. 
ε.'Εναν δημότη 

4. Η θητεία των μελών του Διοικητικού Συμβουλίου 
ακολουθεί την Δημοτική περίοδο. Το Διοικητικό Συμ¬ 
βούλιο εκλέγει ανάμεσα στα μέλη του με μυστική ψη¬ 
φοφορία Αντιπρόεδρο και γραμματέα. 

5. Πόροι του Νομικού Προσώπου είναι: 

α. Ετήσια επιχορήγηση του Δήμου Αμυνταίου 
β. Ετήσια επιχορήγηση του Κράτους 
γ. Κάθε είδους εισφορές, δωρεές, κληρονομιές και 
κληροδοσίες 

δ. Εισπράξεις από το αντίτιμο των παρεχόμενων 
πραγμάτων ή υπηρεσιών 
ε. Πρόσοδοι από την περιουσία του 

6. Το Νομικό Πρόσωπο εκπροσωπείται στα δικαστή¬ 
ρια και σε κάθε δημόσια αρχή από τον Πρόεδρο του 
Διοικητικού Συμβουλίου και όταν αυτός απουσιάζει ή 
κωλύεται από τον Αντιπρόεδρο. 

Από την απόφαση αυτή δεν προκαλείται δαπάνη σε 
βάρος του προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 30 Νοεμβρίου 2005 

Ο Γ ενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 

- ♦ - 

Αριθμ. 8593 (6) 

Σύσταση Νομικού Προσώπου Δημοσίου Δικαίου με την 
επωνυμία "Σχολική Επιτροπή Β' Νηπιαγωγείου Αμυ¬ 
νταίου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 
Έχοντας υπόψη: 

1. - Τις διατάξεις του άρθρου 203 του π.δ. 410/1995 
(Δ.Κ.Κ.). 

2. - Τις διατάξεις του άρθρου 5 του ν. 1894/1990 με τις 
οποίες ρυθμίζονται τα θέματα της σχολικής περιουσί¬ 
ας των δαπανών λειτουργίας και της επισκευής - συ¬ 
ντήρησης των σχολικών μονάδων Α/θμιας και Β/θμιας 
Εκπαίδευσης. 

3. - Το αριθμ. 64748/5.2.1991 έγγραφο του ΥΠ.ΕΣ.Δ.Δ.Α. 

4. - Το γεγονός ότι ιδρύθηκε και λειτουργεί το Β' Νη¬ 
πιαγωγείο στο Δήμο Αμυνταίου. 

5. Την υπ’ αριθμ. 187/2005 απόφαση του Δημοτικού 
Συμβουλίου Αμυνταίου περί σύστασης Νομικού Προ¬ 
σώπου με την επωνυμία «Σχολική Επιτροπή Β' Νηπια¬ 
γωγείου Αμυνταίου». 

6. Την αριθμ. 185/2005 απόφαση του Δημοτικού Συμ¬ 
βουλίου Αμυνταίου με την οποία καταργείται η ενιαία 
Σχολική Επιτροπή Α' και Β' Νηπιαγωγείων Αμυνταίου, 
αποφασίζουμε: 

1. Συστήνουμε ίδιο Νομικό Πρόσωπο στο Δήμο Αμυ¬ 
νταίου με την επωνυμία «Σχολική Επιτροπή Β' Νηπια¬ 
γωγείου Δήμου Αμυνταίου». 

2. Σκοπός του Νομικού Προσώπου είναι: 

α. Η διαχείριση των πιστώσεων που διατίθενται για 
τις λειτουργικές δαπάνες καθαριότητας, θέρμανσης, 

φωτισμού, ύδρευσης, τηλεφώνου, αποχέτευσης, αναλώ¬ 
σιμων αγαθών κ,λ.π. 

β. Η εκτέλεση μικρών έργων για επισκευή και συντή¬ 
ρηση των διδακτηρίων. 

γ. Η αποκατάσταση φθορών και ζημιών, επίπλων, εξο¬ 
πλισμού και γενικά των διδακτηριακών εγκαταστάσε¬ 
ων 

δ. Η φροντίδα για την εξεύρεση άλλων πόρων και εφο¬ 
διασμός των σχολικών μονάδων με έπιπλα και σκεύη, 
με βιβλία για τη σχολική βιβλιοθήκη και γενικά με όλα 
τα μέσα που είναι απαραίτητα για τη λειτουργία τους 
και γενικότερα η λήψη όλων των μέτρων που κρίνονται 
αναγκαία για την στήριξη της διοικητικής λειτουργίας 
των σχολικών μονάδων. 

3. Το Νομικό Πρόσωπο διοικείται από πενταμελές (5) 
Διοικητικό Συμβούλιο αποτελούμενο από: 

α. Από τον εκάστοτε Δήμαρχο ως Πρόεδρο 
β. Από έναν Δημοτικό Σύμβουλο 
γ. Τον εκάστοτε Διευθυντή του Β' Νηπιαγωγείου 
δ. Τον εκάστοτε εκπρόσωπο του Συλλόγου γονέων 
και κηδεμόνων του Β' Νηπιαγωγείου 
ε.'Εναν δημότη 

4. Η θητεία των μελών του Διοικητικού Συμβουλίου 
ακολουθεί την Δημοτική περίοδο. Το Διοικητικό Συμ¬ 
βούλιο εκλέγει ανάμεσα στα μέλη του με μυστική ψη¬ 
φοφορία Αντιπρόεδρο και γραμματέα. 

5. Πόροι του Νομικού Προσώπου είναι: 

α. Ετήσια επιχορήγηση του Δήμου Αμυνταίου 
β. Ετήσια επιχορήγηση του Κράτους 
γ. Κάθε είδους εισφορές, δωρεές, κληρονομιές και 
κληροδοσίες 

δ. Εισπράξεις από το αντίτιμο των παρεχόμενων 
πραγμάτων ή υπηρεσιών 
ε. Πρόσοδοι από την περιουσία του 

6. Το Νομικό Πρόσωπο εκπροσωπείται στα δικαστή¬ 
ρια και σε κάθε δημόσια αρχή από τον Πρόεδρο του 
Διοικητικού Συμβουλίου και όταν αυτός απουσιάζει ή 
κωλύεται από τον Αντιπρόεδρο. 

Από την απόφαση αυτή δεν προκαλείται δαπάνη σε 
βάρος του προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 30 Νοεμβρίου 2005 
Ο Γ ενικός Γ ραμματέας Περιφέρειας 

ΑΝΔΡΕΑΣ ΛΕΟΥΔΗΣ 

-♦- 

(7) 

Χορήγηση άδειας άσκησης επαγγέλματος Κοινωνικού 
Λειτουργού στον Σπυρόπουλο Θεόδωρο του Γεωρ- 
γίου. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθμ. 7165/28.11.2005 απόφαση του Νομάρ¬ 
χη Αθηνών έχει χορηγηθεί στον Σπυρόπουλο Θεόδωρο 
του Γεωργίου άδεια ασκήσεως επαγγέλματος Κοινω¬ 
νικού Λειτουργού. 

Ο Αντινομάρχης 
ΛΕΩΝΙΔΑΣ ΑΝΩΜΕΡΙΤΗΣ 


Αριθμ. 3543 (8) 

Έγκριση απασχόλησης υπερωριακών ωρών, Κυριακών και 
εξαιρέσιμων ημερών για το προσωπικό της Κεντρικής 
Υπηρεσίας της Ν.Α. Δράμας - Καβάλας - Ξάνθης. 

Ο ΠΡΟΕΔΡΟΣ ΝΟΜΑΡΧΙΑΚΗΣ ΑΥΤΟΔΙΟΙΚΗΣΗΣ 
ΔΡΑΜΑΣ - ΚΑΒΑΛΑΣ - ΞΑΝΘΗΣ 

Έχοντας υπόψη: 

1. Τις διατάξεις του π.δ. 30/1996 «Περί Νομαρχιακής 
Αυτοδιοίκησης». 

2. Το άρθρο 18 του ν. 3205/2003 με το οποίο ρυθμίστη¬ 
κε το θέμα της υπερωριακής νυκτερινής και εξαιρέσιμων 
ημερών εργασίας των υπαλλήλων του Δημοσίου και 
των Ν.Π.Δ.Δ. 

3. Το άρθρο 25 παραγρ.7 του ν. 2739/1999 το οποίο 
ορίζει ότι η διαπίστωση της ανάγκης για υπερωριακή 
απασχόληση και η καθιέρωση εργασίας με αμοιβή για την 
εφαρμογή των παραγράφων 1 και 2 του άρθρου 18 του ν. 
2470/1997 όπως αντικαταστάθηκε με το άρθρο 15 του ν. 
2592/1998, προκειμένου για το προσωπικό που υπηρετεί 
στις Κεντρικές Υπηρεσίες των Νομαρχιακών Αυτοδιοική¬ 
σεων γίνεται με απόφαση του οικείου Προέδρου. 

4. Την ύπαρξη πρόβλεψης πίστωσης για τον προϋπο¬ 
λογισμό έτους 2006 ύψους 55.000 ευρώ για τις υπηρε¬ 
σίες που αναφέρονται στο διατακτικό της απόφασης 
μας, αποφασίζουμε: 

Εγκρίνουμε την καθιέρωση υπερωριακής εργασίας 
κατά τις απογευματινές ώρες Κυριακές και εξαιρέσιμες 
ημέρες για το χρονικό διάστημα 1.1.2006 - 30.6.2006 
ως εξής: 


Υπηρεσία 

Αριθμός 

Δικαιούχων 

Μέγιστος 

αριθμός 

ωρών 

υπερω- 

ριακής 

απογευ¬ 

ματινής 

εργασίας 

Μέγιστος 
αριθμός 
ωρών υπε- 
ρωριακής 
εργασίας 
νυκτερινών, 
Κυριακών και 
εξαιρέσιμων 

Νομαρχιακή Αυ¬ 
τοδιοίκηση Δρά- 
μας-Καβάλας- 
Ξάνθης Κεντρική 
Υπηρεσία 

8 

2880 

768 


Η απόφαση αυτή να δημοσιευθεί στην Εφημερίδα της 
Κυβερνήσεως. 


=άνθη, 19 Δεκεμβρίου 2005 

Ο Πρόεδρος 
ΚΩΝ/ΝΟΣ ΤΑΤΣΗΣ 

-♦- 

Αριθμ. (οικ.) 6979 (9) 

Τροποποίηση και συμπλήρωση Οργανισμού Οργάνω¬ 
σης και Λειτουργίας Υπηρεσιών Ν.Α. Φθιώτιδας. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΦΘΙΩΤΙΔΑΣ 
(Αριθ. απόφασης Ν.Σ. 144/14.11.2005) 

Έχοντας υπόψη: 

1. Το άρθρο 104 του π.δ. 30/1996 «Κώδικας Νομαρχιακής 
Αυτοδιοίκησης». 

2. Την υπ’ αριθμ. 114/13.9.2004 απόφαση του Ν.Σ. Φθιώ¬ 
τιδας, η οποία δημοσιεύθηκε στο Φ.Ε.Κ. 1602/27.10.2004, 
Τεύχος Ν.Π.Δ.Δ. περί «Τροποποίησης του Οργανισμού 
Οργάνωσης και Λειτουργίας των Υπηρεσιών της Ν.Α. 





25600 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Φθιώτιδας», όπως διορθώθηκε, συμπληρώθηκε και τρο¬ 
ποποιήθηκε μεταγενέστερα. 

3. Τη σύμφωνα γνώμη της Πρωτοβάθμιας Συνδικαλι¬ 
στικής οργάνωσης εργαζομένων στη Νομαρχιακή Αυ¬ 
τοδιοίκησης Φθιώτιδας. 

4. Τις διατάξεις του ν. 2374/19.10.2004, Φ.Ε.Κ. 195/Τεύχος 
Α', περί «Οργάνωσης και Λειτουργίας των Ο.Τ.Α. Α' και 
Β' Βαθμού». 

5. Την υπ’ αριθμ. 87/1.7.2005 (Φ.Ε.Κ. 1282/Τεύχος Β'/ 
13.9.2005) απόφαση του Ν.Σ. Φθιώτιδας, περί «Τροπο¬ 
ποίησης και συμπλήρωσης του Οργανισμού Οργάνωσης 
και Λειτουργίας Υπηρεσιών Ν.Α. Φθιώτιδας», αποφασί¬ 
ζουμε: 

ΤΡΟΠΟΠΟΙΗΣΗ ΚΑΙ ΣΥΜΠΛΗΡΩΣΗ ΟΡΓΑΝΙΣΜΟΥ 
ΟΡΓΑΝΩΣΗΣ ΚΑΙ ΛΕΙΤΟΥΡΓΙΑΣ ΥΠΗΡΕΣΙΩΝ 
Ν. Α. ΦΘΙΩΤΙΔΑΣ 

1. Την ανάκληση της υπ’ αριθμ. 87/1.7.2005 απόφασης 
του Ν.Σ. κατά το μέρος που αφορά τη συμπλήρωση της 
παραγ. 2 του άρθρ. 39 του Οργανισμού Οργάνωσης και 
Λειτουργίας της Ν.Α.Φ. και την κατάργηση των κάτωθι 
θέσεων με σχέση εργασίας ιδιωτικού δικαίου αορίστου 
χρόνου, ήτοι: 

- Μίας (1) θέσης κατηγορίας ΠΕ Διοικητικού - Οικο¬ 
νομικού, 

- Τεσσάρων (4) θέσεων κατηγορίας ΠΕ Κτηνιάτρων, 

- Μίας (1) θέσης κατηγορίας ΠΕ Φιλολόγων, 

- Δύο (2) θέσεων κατηγορίας ΤΕ Διοικητικού - Λογι¬ 
στικού, 

- Δύο (2) θέσεων κατηγορίας ΤΕ Τεχνολόγων Ζωικής 
Παραγωγής, 

- Μίας (1) θέσης κατηγορίας ΤΕ Λογιστικού, 

- Δύο (2) θέσεων κατηγορίας ΔΕ Διοικητικού - Λογι¬ 
στικού. 

2. Την επαναφορά σε ισχύ της παραγ. 2 του άρθρ. 39 
του Οργανισμού Οργάνωσης και Λειτουργίας των Υπη¬ 
ρεσιών της Ν. Α. Φ., όπως ψηφίστηκε με την 114/13.9.2004 
απόφαση του Ν. Σ. και δημοσιεύθηκε στο Φ.Ε.Κ. 1602/Τεύ¬ 
χος Β'/27.10.2004 και για τους λόγους που αναφέρονται 
στην εισήγηση. 

Από τις διατάξεις αυτής της απόφασης δεν προκα- 
λείται δαπάνη εις βάρος του Προϋπολογισμού της Νο¬ 
μαρχιακής Αυτοδιοίκησης Φθιώτιδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 14 Νοεμβρίου 2005 

Ο Πρόεδρος του Ν.Σ. 

ΚΩΝ/ΝΟΣ ΚΟΥΤΣΟΓΙΑΝΝΑΚΟΠΟΥΛΟΣ 

-♦- 

Αριθμ. 20342/15230 (10) 

Σύσταση Ενιαίας Τεχνικής Υπηρεσίας στη Γ' Δ.Υ.ΠΕ. 

Αττικής. 

Ο ΔΙΟΙΚΗΤΗΣ ΤΗΣ Γ' Δ.Υ.ΠΕ. ΑΤΤΙΚΗΣ 

Έχοντας υπόψη: 

1. Τις διατάξεις του ν. 3329/2005 άρθρο 4 παρ. 17 και 18 

2. Την απόφαση του Δ.Σ. της Γ' Δ.Υ.ΠΕ. Αττικής της 
υπ’ αριθμ. 19/8.12.2005 Συνεδρίασής του (θέμα 20β), απο¬ 
φασίζουμε: 

1) Τη σύσταση Ενιαίας Τεχνικής Υπηρεσίας, που θα 
αποτελείται από τους εξής υπαλλήλους: 

1.1 Ντόβα Κων/νο ΓΤΕ Μηχανολόγο Μηχανικό με Α 
Βαθμό υπάλληλο της Γ' Δ.Υ.ΠΕ. Αττικής. 


1.2 Ρούσσο Ηλία ΠΕ Πολιτικό Μηχανικό με Α Βαθμό 
υπάλληλο της Γ' Δ.Υ.ΠΕ. Αττικής. 

1.3 Καραγιώργη Δημήτριο ΠΕ Πολιτικό Μηχανικό με Α 
Βαθμό υπάλληλο του Γ.Ν. Ελευσίνας «Οριάσιο». 

1.4 Καρούσο Ευάγγελο ΠΕ Ηλεκτρονικό Μηχανικό με 
Β Βαθμό υπάλληλο του Γ.Ν. Ελευσίνας «Οριάσιο». 

1.5 Καρακατσάνη Νεκταρία ΠΕ Μηχανολόγο Μηχανικό 
με Δ Βαθμό υπάλληλο του Γ.Ν.Νικαίας «ΑΓΙΟΣ ΠΑΝΤΕ- 
ΛΕΗΜΩΝ». 

1.6 Παραδείση Αναστασία ΤΕ Μηχανολόγο Μηχανικό 
με Δ Βαθμό υπάλληλο του Γ.Ν.Νικαίας «ΑΓΙΟΣ ΠΑΝΤΕ- 
ΛΕΗΜΩΝ». 

1.7 Κοτοπούλη Ευστράτιο ΔΕ Ηλεκτρολόγων με Α Βαθ¬ 
μό υπάλληλο της Γ' Δ.Υ.ΠΕ. Αττικής. 

2) Τη μεταφορά των υπαλλήλων που υπηρετούν σε 
άλλα Ν.Π.Δ.Δ. περιοχής ευθύνης της Γ' Δ.Υ.ΠΕ. Αττικής, 
μαζί με τις οργανικές τους θέσεις, από τις Μονάδες που 
υπηρετούν, στο προσωπικό της Γ' Δ.Υ.ΠΕ. Αττικής. 

3) Ότι το έργο της Υπηρεσίας αυτής συνίσταταί: 

• Στον έλεγχο, εποπτεία και συντονισμό των τεχνικών 
Υπηρεσιών των Μονάδων περιοχής ευθύνης Γ' Δ.Υ.ΠΕ. 
Αττικής. 

• Στη σύνταξη τεχνικών προδιαγραφών για την προ¬ 
μήθεια προϊόντων, μηχανημάτων και υπηρεσιών, κινητών 
και ακινήτων πραγμάτων από τη Γ' Δ.Υ.ΠΕ. Αττικής και 
τις Μονάδες ευθύνης της. 

• Στη σύνταξη μελετών, εισηγήσεων, τεχνικών εκθέσεων 
και γνωματεύσεων, για οποιοδήποτε τεχνικό θέμα, που 
αφορά οποιοδήποτε κινητό και ακίνητο πράγμα, που ανή¬ 
κει ή πρόκειται να αποκτηθεί από την Γ' Δ.Υ.ΠΕ. Αττικής 
και τους Φορείς ευθύνης της, κατόπιν αιτήματος του Δ.Σ. 
της Γ' Δ.Υ.ΠΕ. Αττικής ή του Διοικητού αυτής ή του Δ.Σ. 
των Φορέων περιοχής ευθύνης της Γ' Δ.Υ.ΠΕ. Αττικής. 

• Στην εκτέλεση τεχνικών έργων, στην επισκευή και 
τη συντήρηση όλων των κινητών και ακινήτων περιου¬ 
σιακών στοιχείων και των Φορέων περιοχής ευθύνης 
της Γ' Δ.Υ.ΠΕ. Αττικής. 

• Στη συμμετοχή της Υπηρεσίας ή υπαλλήλων αυτής 
σε Επιτροπές κατάρτισης αυτοψίας, πραγματογνωμο¬ 
σύνης, κατάρτισης κτιριολογικών προγραμμάτων, αξιο¬ 
ποίησης κινητής και ακίνητης περιουσίας της Γ' Δ.Υ.ΠΕ. 
Αττικής και των Φορέων αυτής, σε διαγωνισμούς για 
την προμήθεια πόσης φύσεως κινητών και ακινήτων 
πραγμάτων, μηχανημάτων, εγκαταστάσεων. 

• Στον έλεγχο, επίβλεψη και παραλαβή κάθε τεχνικού 
έργου και προμήθειας υπηρεσιών, μηχανημάτων, κινητών 
και ακινήτων πραγμάτων. 

4) Την οργάνωση της Ενιαίας Τεχνικής Υπηρεσίας 
ως εξής: 

• Προΐσταται αυτής Δ/ντής, που επιλέγεται από το 
Υπηρ/κό Συμβούλιο της Γ' Δ.Υ.ΠΕ. Αττικής μεταξύ όλων 
των τεχνικών υπαλλήλων αυτής κατηγορίας ΠΕ που 
έχουν Α’ βαθμό και τουλάχιστον 4 χρόνια σ’ αυτόν. Ο 
Δ/ντής της Ενιαίας Τεχνικής Υπηρεσίας προΐσταται 
όλων των υπαλλήλων αυτής και αναφέρεται στο Δι¬ 
οικητή ή Αντιπρόεδρο Δ.Σ. της Γ' Δ.Υ.ΠΕ. Αττικής και 
το Δ.Σ. αυτής, υπό την έγκριση των οποίων τελούν οι 
ενέργειες της συγκεκριμένη Δ/νσης. Η Γραμματειακή 
υποστήριξη του έργου της Δ/νσης, εξασφαλίζεται από 
2 (δύο) Διοικητικούς υπαλλήλους, που αποτελούν την 
Γραμματεία της Δ/νσης. 

• Η Δ/νση της Τεχνικής Υπηρεσίας αποτελείται από 
το Τμήμα Μελετών, από το Τμήμα Έργων και από το 
Τμήμα Βιοϊατρικής Τεχνολογίας. 

• Το Τμήμα Μελετών στελεχώνεται οπο 4 (τέσσερις) 
ΠΕ Μηχανικούς και 3 (τρεις) ΤΕ Μηχανικών και έχει τις 
εξής αρμοδιότητες. 

α. Την επίλυση τεχνικών θεμάτων, τα οποία αφορούν 
κτιριολογικά προγράμματα των προς υλοποίηση έρ¬ 
γων. 

β. Την εκπόνηση ή τον έλεγχο και την έγκριση αρχι¬ 
τεκτονικών, στατικών, ηλεκτρομηχανολογικών και εδα- 
φολογικών μελετών. 

γ. Την σύνταξη ή τον έλεγχο μελετών ανέγερσης νέων 
κτιριακών εγκαταστάσεων, επεκτάσεις, επισκευών, δι¬ 
αρρυθμίσεων και βελτιώσεων υπαρχουσών κτιριακών 
εγκαταστάσεων. 

δ. Την επίβλεψη - έλεγχο σύνταξης μελετών που έχουν 
ανατεθεί σε ιδιώτες Μελετητές ή Μελετητικά Γ ραφεία 
και ο έλεγχος πινακίων αμοιβής αυτών. 

ε. Την ευθύνη διεκπεραίωσης των διαδικασιών εγκρί¬ 
σεων των μελετών, από το Δ.Σ. της Γ' Δ.Υ.ΠΕ. Αττικής 
και τους αρμοδίους φορείς (Νομαρχίες, Υπουργεία) και η 
ευθύνη διεκπεραίωσης των διαδικασιών για την επιλογή 
ιδιωτών μελετητών, έγκριση ανάθεσης και υπογραφή 
σύμβασης. 

ζ. Την διαδικασία εκδόσεως οικοδομικών αδειών. 

η. Την κτηματογράφηση ή τον έλεγχο κτηματογράφη- 
σης και την τήρηση αρχείου της ακίνητης περιουσίας. 

θ. Την σύνταξη σχετικού για κάθε ακίνητο σχεδια¬ 
γράμματος. Η σύνταξη σε συνεργασία με την Νομική 
Υπηρεσία και την Δ/νση Οικονομικών των σχετικών 
μισθωτηρίων συμφωνητικών και συμβολαιογραφικών 
πράξεων. Ο σχεδιασμός και προγραμματισμός για την 
καλύτερη αξιοποίηση της περιουσίας σε συνεργασία με 
την Δ/νση Οικονομικών. Εισήγηση στο Δ.Σ. σε συνεργα¬ 
σία με την Νομική Υπηρεσία και την Δ/νση Οικονομικών 
της αποδοχής κληροδοτημάτων καθώς και η διενέργεια 
αυτοψιών, μετρήσεων και εκτιμήσεων προς υποστήριξη 
των συμφερόντων της Γ' Δ.Υ.ΠΕ. Αττικής. 

ι. Την κατάρτιση τεχνικών προδιαγραφών και οδηγιών 
για εκπόνηση μελετών εκτέλεσης έργων, προμήθειας 
εξοπλισμού που συνδέεται άρρηκτα με τα ακίνητα. 

κ. Την χορήγηση σκοπιμότητας από τεχνοοικονομικής 
άποψης για εκτέλεση έργων και εκπόνηση μελετών. 

λ. Όπου απαιτείται από το νόμο 3329/2005 θα προ¬ 
βαίνει στις αντίστοιχες εισηγήσεις - γνωμοδοτήσεις, 
προς τον Διοικητή ή Αντιπρόεδρο Δ.Σ. ή το Διοικητικό 
Συμβούλιο της Γ' Δ.Υ.ΠΕ. Αττικής. 

• Το Τμήμα Έργων στελεχώνεται από 4 (τέσσερις) 
ΠΕ Μηχανικούς και 3 (τρεις) ΤΕ Μηχανικούς και έχει τις 
εξής αρμοδιότητες: 

α) Την εν γένει κατάρτιση τεχνικού, χρονικού και οικο¬ 
νομικού προγραμματισμού και η επιμέλεια της εκτέλε¬ 
σης έργων, της υλοποίησης δηλαδή των εκπονουμένων 
μελετών. Με τον όρο αυτό εννοούμε την παρακολού¬ 
θηση, τον έλεγχο και την εποπτεία των εκτελουμένων 
έργων, την μέριμνα για την πρόοδο και την χρηματο¬ 
δότηση του και κυρίως την ευθύνη για την σύνταξη και 
έκδοση κάθε πράξεως της Διευθυνούσης Υπηρεσίας 
που απορρέει από την ισχύουσα Νομοθεσία και είναι 
απαραίτητη για την εξέλιξη τους. 

Έχει επίσης την ευθύνη διεκπεραίωσης των διαδικα¬ 
σιών εγκρίσεως όλων των παραπάνω πράξεων από τις 
Προϊστάμενες Υπηρεσίες. 

β) Την εποπτεία για την καλή συντήρηση των κτιρίων, 
των ηλεκτρομηχανολογικών εγκαταστάσεων ιδιοκτη¬ 


σίας της Γ' Δ.Υ.ΠΕ. Αττικής και των μηχανημάτων που 
εξυπηρετούν τις εγκαταστάσεις. 

γ) Την κατά νόμο επίβλεψη, έλεγχο, εποπτεία της 
λειτουργίας των πάσης φύσεως ηλεκτρομηχανολογικών 
εγκαταστάσεων απ’ ευθείας ή μέσω των συγκροτουμέ- 
νων στις ειδικές υπηρεσίες Τεχνικών συνεργείων. 

δ) Τον έλεγχο των πιστοποιήσεων και εντολών πληρω¬ 
μής των αναδοχών των έργων και των πινακίων αμοιβής 
των ιδιωτών επιβλεπόντων μηχανικών. 

ε) Την υποβολή προτάσεων για την κατάρτιση και 
παρακολούθηση του ετήσιου προϋπολογισμού της Δ/ 
νσης. 

ζ) Την τήρηση του αρχείου φακέλων έργων, η συμπλή¬ 
ρωση των δελτίων προόδου αυτών και η στατιστική 
επεξεργασία τεχνοοικονομικών στοιχείων αυτών. 

η) Την λειτουργία και αξιοποίηση Η/Υ για την κάλυψη 
των αναγκών της Διεύθυνσης. 

θ) Τον έλεγχο και την εποπτεία της διαδικασίας προ¬ 
μήθειας, σε συνεργασία με το Τμήμα Προμηθειών της 
Δ/νσης Οικονομικής Οργάνωσης και Υποστήριξης της 
Γ' Δ.Υ.ΠΕ. Αττικής, του απαραίτητου μηχανολογικού και 
ηλεκτρολογικού εξοπλισμού των εγκ/σεων, των απαραί¬ 
τητων ανταλλακτικών συντήρησης και των απαραίτη¬ 
των αναλώσιμων υλικών λειτουργίας των εγκ/σεων των 
ΦΠΥΥΚΑ της Γ' Δ.Υ.ΠΕ. Αττικής. 

ι) Τ ον έλεγχο και την εποπτεία της ανάθεσης καθώς 
και της επίβλεψης συμβάσεων συντήρησης ηλεκτρολο- 
γικού και μηχανολογικού εξοπλισμού των ΦΠΥΥΚΑ της 
Γ' Δ.Υ.ΠΕ. Αττικής. 

κ) Όπου απαιτείται από το νόμο 3329/2005 θα προβαί¬ 
νει στις αντίστοιχες εισηγήσεις - γνωμοδοτήσει, προς 
τον Διοικητή ή Ανηπρόεδρο Δ.Σ. ή το Διοικητικό Συμ¬ 
βούλιο της Γ' Δ.Υ.ΠΕ. Αττικής. 

• Το Τμήμα Βιοϊατρικής Τεχνολογίας στελεχώνεται 
από 1 (ένα) ΠΕ Μηχανικό και 3 (τρεις) ΤΕ Μηχανικούς 
και έχει τις εξής αρμοδιότητες: 

α) Την χορήγηση σκοπιμότητας προμήθειας ιατροτε- 
χνολογικού εξοπλισμού, καθώς και τον έλεγχο και την 
εποπτεία της ανανέωσής του. 

β) Τον έλεγχο και την εποπτεία αξιοποίησης ορθο¬ 
λογικής χρήσης και αξιόπιστης λειτουργίας του Ιατρο- 
τεχνολογικού Εξοπλισμού των ΦΠΥΥΚΑ της Γ' Δ.Υ.ΠΕ. 
Αττικής. 

γ) Τον έλεγχο και την εποπτεία της διαδικασίας προ¬ 
μήθειας, σε συνεργασία με το Τμήμα Προμηθειών της 
Δ/νσης Οικονομικής Οργάνωσης και Υποστήριξης της Γ' 
Δ.Υ.ΠΕ. Αττικής, ανταλλακτικών και αναλωσίμων υλικών 
λειτουργίας του Ιατροτεχνολογικού Εξοπλισμού των 
ΦΠΥΥΠΑ της Γ' Δ.Υ.ΠΕ. Αττικής. 

δ) Τον έλεγχο και την εποπτεία της ανάθεσης και 
επίβλεψης συμβάσεων συντήρησης Ιατροτεχνολογικού 
Εξοπλισμού των ΦΠΥΥΚΑ της Γ' Δ.Υ.ΠΕ. Αττικής. 

ε) Τον έλεγχο και την εποπτεία της σύνταξης ενιαί¬ 
ων προδιαγραφών ιατροτεχνολογικού εξοπλισμού των 
ΦΠΥΥΠΑ της Γ' Δ.Υ.ΠΕ. Αττικής. 

στ) Όπου απαιτείται από το νόμο 3329/2005 θα προ¬ 
βαίνει στις αντίστοιχες εισηγήσεις - γνωμοδοτήσεις 
προς τον Διοικητή ή Αντιπρόεδρο Δ.Σ. ή το Διοικητικό 
Συμβούλιο της Γ' Δ.Υ.ΠΕ. Αττικής. 

5) Η Ενιαία Τεχνική Υπηρεσία δύναται πλέον του ανω¬ 
τέρω προσωπικού της, με αποφάσεις του Δ.Σ. της Γ' 
Δ.Υ.ΠΕ. Αττικής να ενισχύεται με τεχνικούς υπαλλήλους 
των Φορέων ευθύνης της Γ' Δ.Υ.ΠΕ. Αττικής για την 

εκτέλεση συγκεκριμένων μελετών ή έργων ή διαγω¬ 
νισμών. 

6) Σε περίπτωση μη πλήρους επάνδρωσης των τμημά¬ 
των της Ενιαίας Τεχνικής Υπηρεσίας για τη λειτουργία 
της θα υποστηρίζεται από τους τεχνικούς των Φορέων 
ευθύνης της Γ' Δ.Υ.ΠΕ. Αττικής, κατόπιν αποφάσεων του 
Δ.Σ. της Γ' Δ.Υ.ΠΕ. Αττικής. 

7) Η Ενιαία Τεχνική Υπηρεσία συνεργάζεται με όλες τις 
Δ/νσεις της Γ' Δ.Υ.ΠΕ. Αττικής και των υπ’ αυτήν Φορέ¬ 
ων οποτεδήποτε απαιτείται για την εκτέλεση μελετών, 
έργων, εισηγήσεων, διαγωνισμών. 


8) Με απόφαση του Δ.Σ. της Γ' Δ.Υ.ΠΕ. Αττικής κα¬ 
θορίζονται ειδικώτερα η οργάνωση και ο Κανονισμός 
λειτουργίας της Ενιαίας Τεχνικής Υπηρεσίας. 

9) Η παρούσα απόφαση δεν προκαλεί επιβάρυνση του 
κρατικού προϋπολογισμού. 

Η απόφαση αυτή να δημοσιευθεί στην Εφημερίδα 
Κυβερνήσεως. 

Πειραιάς, 14 Δεκεμβρίου 2005 
Ο Πρόεδρος 

ΓΕΩΡΓΙΟΣ ΚΑΡΑΝΤΑΝΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




